**Изпълнителната агенция по трансплантация предоставя 11 електронни услуги за граждани и бизнес**

Със средства на Оперативна програма „Административен капацитет“ Изпълнителната агенция по трансплантация (ИАТ) разработи онлайн административни услуги, от които ще се възползват гражданите, 46 лечебни заведения, 18 тъканни банки и 34 центъра по асистирана репродукция.

Съгласно Списъка на унифицираните наименования на административните услуги, които ИАТ предоставя електронно ще бъдат достъпни за гражданите и бизнеса:

1. Издаване на разрешение за осъществяване на дейност като тъканна банка.
2. Вписване на лица, нуждаещи се от присаждане на органи в служебния регистър на ИАТ.
3. Регистриране на трансплантационна процедура по вземане на органи от донор в мозъчна смърт.
4. Регистриране на трансплантационна процедура по вземане и присаждане на орган от жив донор.
5. Регистриране на трансплантационни процедури по вземане на тъкан или клетки.
6. Регистриране на трансплантационни процедури по присаждане на тъкан или клетки.
7. Регистриране на договори за дарение на средства за дейности по трансплантация.
8. Изготвяне на справка от служебния регистър на ИАТ на лицата, които са изразили несъгласие за вземане на органи, тъкани и клетки след смъртта им.
9. Издаване на удостоверение на лечебни заведения за дейности по трансплантация.
10. Проверка в регистъра на агенцията на донорите на сперматозоиди за непартньорско даряване.
11. Проверка в регистъра на агенцията на донорите на яйцеклетки.

В изпълнение на един от приоритетите на „Националната програма за развитие: БЪЛГАРИЯ 2020”, в областта на здравеопазването - **развитие на електронното здравеопазване и телемедицинските услуги,** Изпълнителната агенция по трансплантация подобрява комплексното административно обслужване на гражданите и бизнеса, като въвежда електронни услуги за лечебните заведения и осигурява оперативна съвместимост между интегрираната информационна сситема, предоставяща онлай услуги и дигиталзизираните регистри на агенцията (публичени и служебен).

Проектът е първи по рода си в сферата на здравеопазването и съществено ще намали документооборота между лечебните заведения и ИАТ. Средният поток от преписки към агенцията, свързан само с регистрирането на дейностите по експертиза, вземане, присаждане, обработка, преработка, съхраняване и етикетирана на органи, тъкани и клетки, е 50 преписки на ден. В рамките на една календарна година ще се постигне значително намаление на документооборота, постъпващ в агенцията, от една страна, а от друга – ще се улесни работата на служителите, като се автоматизира процесът на обработка на данни и се сведе до минимум вероятността от допускане на грешки.

В рамките на изпълнения проект е извършено следното:

* Проектиране на системна архитектура;
* Дизайн на 11 онлайн административни услуги към гражданите и бизнеса;
* Разработка на информационна система и надграждане на интернет страницата на ИАТ;
* Дизайн на ИТ инфраструктура и системна интеграция;
* Внедряване на разработената информационна система за електронни административни услуги;
* Обучение за работа със системата.